
Velkommen  til  Danmark! 


Naar  disse  Linier  læses,  vil  Præsident  Grant  være  i  Dan- 
mark. Det  er  en  usædvanlig  Begivenhed,  da  det  er  27  Aar 
siden  en  Præsident  har  aflagt  Danmark  et  Besøg.  Præsi- 
dent Grant  har  siden  sin  Ankomst  til  Europa  besøgt  de 
fleste  herværende  Missioner. 

Hvis  vi  tænker  Sagen  nøjere  igennem,  vil  det  forestaa- 
ende  Besøg  vække  Glæde  og  Forventning  i  alle  Sidste  Da- 
ges Helliges  Hjerter:  for  hvem  er  egentlig  Præsident  Grant? 
Det  kan  udtrykkes  ganske  kort:  Guds  Profei.  Naar  vi  sta- 
dig har  den  Tanke  i  Erindring,  vil  Præsident  Grants  Til- 
stedeværelse faa  stor  Betydning  for  Kirkens  Medlemmer 
her  i  Landet. 

Præsident  er  et  straalende  Eksempel  paa,  hvad  Jesu 
Kristi  Evangelium  kan  betyde  og  gøre  for  et  Menneske. 
Han  er  nu  en  Mand  paa  over  80  Aar,  men  straaler  af 
Sundhed  og  aandelig  Rigdom,  en  Profet,  hvis  Ord  kan 
hjælpe  os,  og  hvis  urokkelige  Tro  og  store  Vidnesbyrd  om 
det  gengivne  Evangeliums  Sandhed  vil  gøre  os  stærke  i 
Troen.  Det  er  en  Mand,  som  fra  sin  pure  Ungdom  har 
været  en  tapper  Forsvarer  af  Guds  sande  Kirke. 

Det  er  vort  Haab,  at  Søskende  og  Venner  i  stort  Antal 
vil  komme  og  lytte  til  hans  Røst.  Maa  vort  Ønske  da  være, 
at  Præsident  Grant  og  Rejseselskab  maa  opleve  nogle  gode 
og  indholdsrige  Dage  i  Den  danske  Mission.  Vi  byder  da 
Præsident  Grant  og  Ledsagere:  Hjertelig  velkommen  til 
Danmark ! 


Frafaldet  og  Forsoningen, 

Tale  af  afdøde  Orson  Pratt. 


Hvis  Herren  vil  staa  mig  bi  med  sin  Aand  i  denne  For- 
middag, agter  jeg  at  tale  lidt  om  Evangeliets  Principper  i 
Saliggørelsens  store  Plan,  som  lagdes  før  Verdens  Skabelse 
til  Gavn  for  denne  Jords  Beboere.  Jesu  Kristi  Evagelium 
er  af  stor  Ælde.  Det  blev  beskikket  i  Himmelens  Raad,  før 
Verden  blev  til,  og  alle  dets  Principper,  Ordinancer,  For- 

jættelser  og  Velsignelser  fastsattes  i  Begyndelsen,  før  Men- 
nesket kom  til  Jorden.  Disse  Principper  er  blevet  aaben- 
barede  for  Menneskeslægten  i  forskellige  Tidsaldre,  ikke 
blot  aabenbarede  i  Midten  af  Tiden,  af  Jesus  og  hans 
Apostle,  men  til  Slægter,  der  levede  paa  Jorden  før  Apost- 
lene. 

Jeg  ved,  det  er  Sædvane  i  vore  Dage  at  vælge  et  eller 
andet  Skriftsted  som  Tekst  og  siden  gøre  Bemærkninger. 
Undertiden  følger  jeg  denne  Skik,  undertiden  ikke.  Jeg  vil 
imidlertid  blot  sige,  at  vi  har  ikke  nogen  Beretning  om, 
at  Jesus  og  hans  Apostle  brugte  denne  Fremgangsmaade 
i  deres  Prædiken.  Vi  har  heller  ikke  nogen  Underretning 
om,  at  Jesus  eller  Apostlene  aabnede  deres  Forsamlinger 
med  Sang,  derefter  Bøn  og  saa  Sang  igen,  og  da  først  kom 
Talen.  Vi  retter  os  ofte  efter  Nutidens  Skik  i  denne  Hen- 
seende, og  ofte  retter  vi  os  ikke  derefter,  ligesom  vi  ledes 
af  Sandhedens  Aand.  Heller  ikke  var  det  Skik  i  Apostlenes 
Dage  at  holde  lange  Bønner,  men  dersom  de  havde  noget 
af  Vigtighed  at  meddele  Folket,  da  plejede  de  ikke  at  op- 
tage Tiden  paa  andre  Maader  end  netop  med  at  overbringe 
det  Budskab,  de  havde.  Af  denne  Grund  finder  vi,  at  deres 
Bønner  i  Almindelighed  bestod  af  meget  faa  Sætninger. 

Jeg  skal  i  Dag  vælge  en  Tekst  af  Bibelen,  nemlig  Jo- 
hannes 3.  Kap.,  5.  Vers:  »Jesus  svarede:  Sandelig,  sande- 
lig siger  jeg  dig,  uden  nogen  bliver  født  af  Vand  og  Aand, 
kan  han  ikke  indkomme  i  Guds  Rige.« 

Der  indeholdes  meget  i  dette  Skriftsted,  som  den  store 
Mængde   af  Mennesker   ikke   tilfulde   fatter   eller   forstaar. 

For  at  kunne  forstaa  det,  kræves  der,  at  vi  kender  det 
faldne  Menneskes  sande  Tilstand:  da  vil  vi  kunne  indse 
Nødvendigheden  af  en  ny  Fødsel,  ellers  vilde  vi  inaaske 
ikke  indse  Nødvendigheden  deraf.  Der  berettes  i  Skriften, 
at  vore  første  Forandre,  medens  de  var  i  Edens  Have, 
overtraadte  en  vis  Lov  og  Befaling,  givet  af  den  Almæg- 
tige, ved  at  æde  af  den  forbudne  Frugt,  og  denne  Over- 
trædelse bragte  dem  under  Fordømmelse,  hvorved  de  hjem- 
faldt til  en  vis  Straf,  der  bestod  i  Døden  for  deres  Legemer 
af  Kød  og  Ben.  »Du  er  Støv  og  skal  blive  til  Støv  igen,« 
lød  Dommen,  udtalt  over  Adam.  Hidindtil  havde  Adam 
været  et  rent,  uskyldigt  Væsen,  hvis  Organisme  var  bereg- 
net paa  evig  Tilværelse.  Døden  havde  ingen  Magt  over  hans 
Tabernakel.  Blodet,  som  flyder  i  Menneskenes  dødelige  Ta- 
bernakler, fandtes  ikke  i  hans  udødelige  Legeme;  men 
hans  Aarer  indeholdt  et  Fluidum  af  langt  renere  Natur  end 
Blodet;  de  var,  med  andre  Ord  fyldt  med  Livets  Aand,  der 
havde  til  Hensigt  at  bevare  dem  i  Uforkramkelighed.  Skønt 
de  nød  forskellige  Slags  Frugt  i  Haven,  var  der  dog  ingen 

Frugt  dersteds,  uden  netop  een,  kaldet  den  forbudne  Frugt, 
som  i  mindste  Maade  kunde  bevirke  Tilintetgørelsen  af 
Udødeligheden,  der  boede  i  dem.  De  var  organiserede,  baade 
legemlige  og  aandelige,  saaledes  at  de  kunde  leve  i  Mil- 
lioner af  Tidsaldre.  Ved  Overtrædelsen  af  den  simple  Lov, 
der  blev  givet  dem,  faldt  de  fra  Udødelighed  til  Dødelighed, 
det  er,  deres  Legemer  blev  underkastet  Sygdom;  Spiren  til 
Død  blev  plantet  i  deres  Indre,  og  paa  den  Dag,  Adam  aad 
af  den  forbudne  Frugt,  efter  Herrens  Tidsregning,  vendte 
han  tilbage  til  sin  Moder,  Støvet. 

Det  er  sandsynligt,  at  der  var  dødelige  Egenskaber  eller 
giftige  Stoffer  i  den  Frugt,  han  spiste,  der  var  bestemt  til 
at  overføre  Spiren  til  Forkrænkelighed  i  hans  Organisme 
og  forandre  den  saaledes,  at  forskellige  Naturkræfter  kunde 
have  Magt  over  den,  saa  den  med  Tiden  kunde  dø  og  op- 
løses til  Støv. 

Var  dette  den  eneste  Straf,  vor  Fader  Adam  hjemfaldt 
til?  Nej,  dette  var  kun  en  Del  af  Straffen.  I  Adams  og  Evas 
Tabernakler  boede  et  aandeligt  Væsen,  der  var  dannet  af 
finere  Materier  end  Kød  og  Ben  —  Materier,  som  var  aan- 
delige, uforkrænkelige  og  evige.  Nutidens  Immaterialister 
vilde  inaaske  gøre  Indvendinger  herimod;  men  vi  tror  ikke 
paa  en  immateriel  Substans. 

De  Aander,  som  boede  i  vore  første  Forældres  Taber- 
nakler, havde  Evne  til  at  tænke,  føle,  forstaa,  se,  handle 
og  dømme,  og  havde  en  Vilje;  med  andre  Ord,  de  var  en 
Del  af  den  store  Livssubstans  eller  Aand,  der  opfylder  det 
uendelige  Rum,  og  som  er  i  alle  Ting  og  om  alle  Ting. 

Over  Menneskets  Aand  udtales  ogsaa  en  Dom,  paa  Grund 
af  dens  Ulydighed,  da  den  gav  efter  for  Fristelsen;  thi  ved 
at  handle  efter  dennes  Forestillinger,  blev  han  dens  Tje- 
ner. 

Dersom  vi  bliver  et  Væsen  undergivet,  befinder  vi  os 
under  hans  Magt  og  Herredømme,  han  leder  os  og  udøver 
Myndighed  over  os  enten  til  det  Gode  eller  Onde.  Adam 
og  Eva  havde  bragt  sig  selv  i  en  saadan  Tilstand,  at  Fri- 
steren havde  fuldkommen  Magt  over  deres  Aander:  de  blev 
faldne  Engles  Tjenere,  underkastede  deres  Bydende. 

Lad  os  undersøge,  hvorledes  Faldet  indvirkede  paa  deres 
Efterkommere.  Vi  arvede  ikke  Adams  Overtrædelse,  men 
Følgerne  deraf.  Der  er  Forskel  paa  at  arve  den  første  Synd 
og  at  føle  Følgerne  deraf.  Vi  siger  ikke  om  Børn,  der  har 
arvet  Svagheder  efter  deres  Forældre  paa  Grund  af  Druk- 
kenskab, Fraadseri,  Udsvævelser  og  Laster  af  hvilken  som 
helst  Slags,  at  det  er  Virkninger  af  Børnenes  personlige 
Synder.  Dette  er  ikke  Tilfældet;  de  arver  kun  Følgerne  af 
Forældrenes  Synder.  Saaledes  er  det  med  alle  Adams  Børn, 

Følgerne  af  Adams  og  Evas  Overtrædelser  er  gaaet  over 
paa  os;  deraf  kommer  det,  at  alle  Adams  Sønner  og  Døtre 
er  blevet  dødelige.  Spiren  til  Opløsning  er  nedlagt  i  vore 
Tabernakler,  fordi  vore  første  Forældre  syndede,  og  dog  er 
vi  ikke  skyldige  i  deres  Brødre. 

Adam  og  Eva  blev  endvidere  i  Aanden  det  Væsen  under- 
givet, som  fristede  dem.  Børnene,  der  avledes  af  dem,  blev 
faldne  Tabernakler,  ligeledes  det  samme  Væsen  undergivet, 
forudsat  at  der  ingen  Forsoning  var  sket. 

Herfra  skriver  sig  Faldets  fordærvelige  Følger,  fraset  at 
en  Forsoning  skulde  gøres.  , 

Lad  os  dernæst  undersøge  Straffens  Varighed.  Skulde 
Straffen  ophøre  efter  en  vis  Tids  Forløb?  Jeg  ønsker,  I 
skal  betragte  dette  Punkt  uden  mindste  Hensyn  til  For- 
soningen. Hvis  der  ingen  Forsoning  havde  fundet  Sted, 
vilde  vore  første  Forældres  Legemer,  saavel  som  alle  deres 
Børns,  været  gaaet  tilbage  til  deres  Moder,  Jorden,  for  al- 
drig mere  at  oprejses.  Vilde  ikke  det  have  været  en  evig 
Død  for  Kød  og  Ben?  Hvis  ingen  Forsoning  var  sket,  kunde 
der  ingen  Opstandelse  være.  Hvorledes  kunde  Mennesket, 
som  et  faldent  og  fordærvet  Væsen,  forsone  for  sine  egne 
Synder?  Han  kunde  ikke  gøre  det.  Hvordan  kunde  han  fri- 
gøre sig  fra  Satans  Magt,  hvem  han  selv  havde  underkastet 
sig?  Han  kunde  ikke.  Satan  havde  Krav  paa  ham,  og  Men- 
nesket havde  ikke  i  mindste  Maade  nogen  Magt  til  at  løs- 
rive sig  fra  hans  Aag. 

Dette  er,  hvad  vi  kalder  det  faldne  Menneske,  og  dette 
er,  hvad  vi  kalder  aandelig  Død,  ikke  en  Opløsning  af  de 
aandelige  Elementer,  men  Aandens  Underkastelse  under 
Satans  Herredømme  i  lige  saa  lang  en  Tid,  som  Kødet  var 
underkastet  Døden,  nemlig  evigt. 

Lad  os  nu  et  Øjeblik  betragte  den  store  Plan,  som  Gud 
lagde  til  Menneskenes  Genløsning,  før  Adam  sattes  i  Edens 
Have.  Gud  saa  i  sin  Forudvidenhed,  at  Mennesket  vilde 
falde  fra  sin  første  ophøjede  Stilling  ved  at  afvige  fra  hans 
Befalinger,  at  det  vilde  paaføre  sig  evig  Død  baade  for 
Legeme  og  Aand.  Nu  var  det  belejlige  Øjeblik  kommet  for 
Barmhjertigheden  at  gribe  ind. 

Retfærdigheden  havde  overgivet  dem  til  evig  Død  og 
Elendighed,  men  Barmhjertigheden  kunde  ikke  gøre  sig 
gældende  uden  paa  visse  Betingelser,  med  mindre  Retfær- 
dighedens Fordringer  derved  blev  krænkede. 

Og  hvilke  kunde  vel  disse  Betingelser  være?  Vilde  Gud 
antage  et  fordærvet,  syndigt  , nedværdiget  og  faldent  Væsen 
som  Sonoffer  for  dets  egne  Synder?  Nej,  det  vilde  ikke 
fyldestgøre  Retfærdighedens  Fordringer.  Gud  kunde  ikke 
paa  nogen  som  helst  Maade  lade  Barmhjertigheden  træde 

i  Kraft  uden  derved,  at  et  syndefrit  Væsen  led  paa  det 
syndige  Menneskes  Vegne.  Da  Synden  var  begaaet  mod  et 
fuldkommen  Væsen,  da  den  i  Overtrædelse  af  en  Lov,  der 
var  udstedt  af  et  fuldkomment  Væsen,  maatte  Forsonin- 
gen tilvejebringes  af  et  fuldkomment  Væsen.  Derfor  sendte 
Gud  sin  Eenbaarne  i  Midten  af  Tiden,  som  paatog  sig  det 
faldne  Menneskes  Lignelse,  det  er,  ban  iførte  sig  et  Legeme 
af  Kød  og  Ben,  uagtet  han  ikke  var  skyldig  i  den  oprinde- 
lige Synd.  Dette  gjorde  han  ganske  frivillig  paa  sin  Side. 

Til  Belærelse  for  de  Hellige  skal  jeg  henvise  til  et  Sted  i 
den  inspirerede  Oversættelse  af  Abrahams  Bog,  hvor  vi  læ- 
ser, at  i  Raadsforsamlingerne  i  Evigheden,  før  Verden  blev 
til,  lagde  Gud  den  store  Frelsningsplan.  Da  han  kom  til 
den  Del  af  samme,  der  omhandlede  Menneskets  fremtidige 
Genløsning,  der  maatte  tilvejebringes  ved  et  Offer,  spurgte 
han:  »Hvem  skal  jeg  sende?«  Han  vilde  ikke,  om  jeg  saa 
maa  udtrykke  mig,  sige  til  nogen  i  Raadet:  »Du  er  Man- 
den, Du  skal  gaa  ud  og  gøre  denne  Forsoning;  han  syntes 
ikke  om  at  udøve  denne  Slags  Myndighed  over  noget  uskyl- 
digt Valsen,  men  han  saa  sig  omkring  i  Forsamlingen, 
som  om  han  ønskede  sig  een  vilde  stille  sig  frivillig.  Og 
een  lig  Menneskets  Søn  svarede:  »Her  er  jeg,  send  mig!« 
Her  var  altsaa  et  Tilbud  af  Guds  Søn,  den  Førstefødte. 
»Jeg  vil  gaa  ned  og  forløse  Menneskeslægten  paa  de  Be- 
tingelser, Du  har  fastsat.« 

Men  hvorledes  kunde  han  genløse  Menneskene? 

Han  kunde  ikke  gøre  det  paa  anden  Maade,  end  ved  at 
lide  for  den  paa  dens  Vegne.  Dødsstraffen  var  vedtaget  for 
Menneskets  Overtnvdelse.  Hans  Fader  kunde  f.  Eks.  have 
talt  med  ham  i  følgende  Udtryk:  »Dersom  Du,  et  rent, 
syndefrit  Valsen,  min  eenbaarne  Søn,  er  villig  til  at  gaa 
ned  og  paatage  Dig  det  samme  Legeme,  som  Menneskenes 
faldne  Børn  have,  et  faldent  Legeme  af  Kød  og  Ben,  der 
er  underkastet  Smerte,  Svaghed,  Sygdom,  Fristelse  og  til— 
sidst  Døden,  og  hengive  Dig  selv  som  et  Sonoffer,  endskønt 
det  ikke  kræves  af  Dig,  thi  Du  har  ikke  begaaet  nogen 
Synd,  hvorfor  jeg  skulde  ladeDøden  komme  over  Dig;  dog 
hvis  Du  gør  dette  frivillig  og  holder  mine  Befalinger  i  alle 
Ting  og  ikke  synder  imod  mig,  saa  vil  jeg  antage  det  Offer, 
Du  bringer  paa  Dine  yngre  Søskendes  Vegne,  og  jeg  vil 
have  Barmhjertighed  med  dem;  i  modsat  Fald  kan  ingen 
Barmhjertighed  vises  dem,  thi  Retfærdigheden  maa  ske 
Fyldest,  og  maa  hjemfalde  til  evig  Elendighed,  da  de  er 
fængslede  til  det  Væsen,  som  de  har  adlydt.« 

Her  ser  vi  altsaa  Betingelsen,  hvorpaa  Barmhjertigheden 
kunde  virke  for  Menneskenes  faldne  Sønner  og  Døtre. 
Naar  kunde  den  træde  i  Kraft?  Kunde  den  gøre  sig  gæl- 

dende,  før  Forsoningens  Blod  var  blevet  udgydt?  Ja,  Guds 
Søn  havde  frivilligt  tilbudt  sig  at  udføre  denne  Gerning  og 
at  lide  og  dø  for  sine  Søskende,  før  Menneskene  sættes  i 
Haven;  derfor  ansaa  Gud  det,  som  om  Forsoningen  virke- 
lig var  sket.  Derfor  kaldes  han  Lammet,  der  blev  slagtet, 
saa  at  sige,  før  Verdens  Grundvold  lagdes,  og  af  denne 
Aarsag  kunde  han  have  Barmhjertighed  med  Adam,  Enoch, 
Abraham,  Profeterne  og  Menneskenes  Børn,  saa  længe  Jor- 
den staar,  formedelst  Forsoningen,  der  skulde  finde  Sted 
i  Midten  af  Tiden. 

Men  det  store  Spørgsmaal,  som  vi  ved  denne  Lejlighed 
skal  tage  under  Overvejelse,  er:  Hvorledes  kunde  de  faldne 
Mennesker  blive  delagtige  i  Velsignelserne,  tilvejebragte 
ved  denne  Forsoning?  Skulde  de  alle  uden  nogen  som  helst 
Betingelse  blive  forløste  ved  Kristi  Blod?  Skulde  det  ske  ene 
og  alene  ved  fri  Naade  uden  nogen  Medvirkning  fra  Skab- 
ningens Side?  Eller  var  der  fastsat  visse  Betingelser,  paa 
hvilke  Menneskene  kunde  nyde  Gavn  af  Kristi  forsonende 
Blod?  Jeg  vil  besvare  disse  Spørgsmaal.  Jesu  Kristi  Forso- 
ning genløser  Menneskene  ubetinget,  saavidt  Faldet  angaar. 
Jeg  ønsker,  I  skal  forstaa  dette  tydeligt.  Der  kra^ves  ingen 
Tro,  Omvendelse,  Daab  eller  nogen  som  helst  Handling  fra 
Menneskets  Side  for  at  blive  genløst  fra  Faldet  eller  fra 
de  Synder,  vore  første  Forældre  begik.  Ikke  en  eneste  af 
os  er  skyldig,  fordi  Adam  og  Eva  syndede.  Spiste  vi  af  den 
forbudne  Frugt?  Var  vi  i  Haven  ved  hin  Lejlighed  og  ud- 
strakte vor  Haand  for  at  tage  af  Frugten  og  spise  deraf? 
Hele  denne  og  alle  tidligere  Generationer  vil  med  een  Mund 
svare:  »Vi  var  der  ikke.«  Vi  er  ikke  blevet  fordømte  for  en 
Synd,  som  vi  ikke  har  begaaet.  Kan  vi  omvende  os  fra 
noget,  vi  aldrig  har  gjort?  Jeg  benægter,  at  Menneskene 
kan  omvende  sig  fra  Adams  Synd,  thi  de  har  aldrig  taget 
Del  i  den.  Vi  udøvede  ikke  vor  Handlefrihed  den  Gang, 
hvorfor  da  ikke  blive  genløst  fra  den  uden  Udøvelse  af  vor 
Handlefrihed?  Hvorfor  ikke  blive  genløst  ved  fri  Naade 
alene  uden  Gerninger?  Hvorfor  opfordres  til  at  omvende 
os,  tro  og  døbes  for  Adams  Synd? 

Det  vilde  være  Daarskab.  Jesu  Kristi  Forsoning  vil  gen- 
løse enhver  Søn  og  Datter  af  Adam  fra  hans  Dage  af  indtil 
Verdens  Ende,  saa  vidt  denne  Synd  angaar. 

Derfor  er  alle  Smaabørn  genløste  fra  Faldet  og  er  fuld- 
kommen uskyldige  og  rene  for  Gud.  Den  oprindelige  Synd 
og  dens  Virkninger,  og  dersom  disse  strækker  sig  til  de  sil- 
digste af  Adams  Slægter,  vil  ogsaa  Forsoningen  udstrække 
sig  til  alle  hans  Efterkommere  og  forløse  dem  fra  Faldets 
Følger.  Men  man  kunde  spørge:  >Hvis  vi  ved  Forsoningen 
ubetinget    skal  genløses   fra   Adams   Fald   og   dets   Følger, 

skal  vi  da  ikke  bringes  tilbage  til  den  samme  Tilstand,  som 
Adam  var  i?  Han  var  et  udødeligt  Væsen,  og  vi  vil  alle 
blive  bragte  tilbage  til  Udødelighed,  enten  vi  saa  er  Hellige 
eller  Syndere.  Den  Lov  er  blevel  givet,  at  alle  Mennesker 
skal  opstaa  til  Udødelighed. 

Da  vil  I   være,  ligesom   Adam  var  før  Faldet. 


{Redaktionelt. 


En  Afskedshilsen. 


Nødig   sige  vi:   »farvel!« 

Men    »velkommen!«    o,    hvor   gærne! 

Har  vi  rigtig  kær  en  Sjæl, 

Er  han  nær  dog  i  det  l'jærne. 

Ingemann. 

Med  Udgaven  af  Skandinaviens  Stjerne  for  første  August 
sluttede  min  Virksomhed  som  Medredaktør  ved  Stjernen, 
og  samtidig  min  Missionsvirksomhed  i  Danmark. 

Det  er  med  vemodige  Følelser,  at  jeg  lægger  Pen  og  Papir 
til  Side  Og  forlader  det  lille,  hyggelige  Kontor,  der  siden 
første  Januar  1936  har  vårret  mit  Virkefelt,  og  det  hvisker 
saa  underlig  tungt  herinde:  , 

»Livet  forsvinder  i  Hast  som  en  Drøm, 
Aar  efter  Aar  iler  bort.« 

For  Læserne  af  vort  lille  Blad  betyder  det  ingen  Ting, 
da  en  dygtig  og  erfaren  Mand,  Orson  B.  West,  som  tid- 
ligere har  skrevet  Stjernen,  har  taget  Arbejdet  op,  hvor 
jeg  slap.  Men  for  mig  mener  det,  at  Tæppet  nu  gaar  ned 
efter  en  anden  Scene  af  Livets  Drama. 

Det  er  tredie  Gang,  der  skal  siges  Farvel  til  mit  elskede 
lille  Fødeland,  til  Frænder  og  Venner  fra  Barndommens 
og  Ungdommens  Aar  og  til  nye  Venner,  der  er  fundet  gen- 
nem de  sidste  to  Aars  Ophold  her,  og  hvis  Hjerter,  ved 
Evangeliets  Søskendebaand,  er  blevet  knyttet  saa  tæt  til 
mit.  Og  er  det  kun  en  ringe  Del  af  Stjernens  Læsere,  jeg 
har  haft  det  Privilegium  at  stifte  Bekendtskab  med,  saa 
føler  jeg  dog  en  underlig  Tilknytning  til  hele  Bladets  Læse- 
kreds. Tankerne  flyver  i  Forvejen,  vest  paa,  over  Hav  og 
Land,  til  dem,  der  venter  ved  den  lille  Arne  der  hjemme, 
dog  alligevel  smerter  det,  naar  der  slides  i  de  Baand,  der 
nu  trues  med  at  brydes,  men  saa  toner  Ingemanns  smukke 
Ord  atter  frem: 

Mødes  Blik  med  Blik  ej  mer, 
Er  de  kære  Smil  bortfløjne, 
Blik  og  Smil,  som  ingen  ser, 
Mødes  dog  med  Sjælsøjne. 

Jeg  ønsker  at  rette  en  Tak  til  Missionspræsident  Alma 
L.  Petersen  for  den  Tillid,  som  han  stadig  har  skænket 
mig  i  Udførelsen  af  mit  Hverv.  Jeg  takker  Missionærerne, 
som  saa  trofast  og  ihærdigt  har  arbejdet  for  at  faa  vort 
Blad  udbredt  blandt  Folk,  som  ikke  tilhører  vort  Samfund, 
saaledes  at  Stjernens  Læsekreds  i  Løbet  af  det  sidste  Aars 
Tid  er  blevet  mere  end  fordoblet.  Jeg  ønsker  ogsaa  at  takke 
Stjernens  Læsere  for  de  mange  opmuntrende  Ord,  der  Tid 
efter  anden  er  blevet  mig  tildelt.  Jeg  føler  mig  taknemlig 
til  Slægt  og  Venner  herhjemme  for  det  varme,  uskrømtede 
Venskab,  jeg  har  mødt  hos  dem  alle.  Og  jeg  rejser  fra 
Danmark  med  en  Taknemlighedsfølelse  i  mit  Bryst  mod 
Land  og  Folk  i  Almindelighed  for  den  Velvillie  og  Imøde- 
kommenhed, jeg  har  vårret  Genstand  for  over  alt. 

Maa  Broder  West  have  Lykke  og  Velsignelse  i  sin  Ger- 
ning, at  Stjernen  maa  bringe  Herrens  advarende  Ord  til 
mange  Hjem,  hvor  det  endnu  aldrig  har  fundet  Vej. 

Hans  Mikkelsen. 


Hilsen  til  Hjemmene  i  Danmark 

fra  Danske  i  Salt  Lake  City. 

bønner  og  'Døtre  fra  SKjemmene  dine 
Sender  en  SHilsen  til  Søren  og  Stine; 
Sender  en  SHilsen  til  Ø~ader  og  SHoder, 
^Hjertelig  SHilsen  til  Søster  og  Sroder; 
Sender  en  SHilsen  til  ^Præster  og  Degne 
{Rundt  om  i  Danmarks  forskellige  Sgne; 
Sender  vor  EHilsen  til  fattige,  rige, 
^hi  for  Vorherre  vi  alle  er  lige; 
Sender  vor  SHilsen  til  alle,  vi  kender; 
^Kærligste  SHilsen  til  alle  vi  sender. 


SYiels  &.  green. 


> 

Ungdomsforeningens  Valgsprog 
1936  -  37 

Tale  af  Karen  Margrete  Jensen.     


»Pryd  dine  Tanker  med  Dyd,  saa  skal  du  have  større 
Frimodighed  for  Herrens  Aasyn.«  —  Dette  Valgsprog  er 
blevet  fremsagt  her  i  Ungdomsforeningen  hver  eneste  Tirs- 
dag Aften  siden  September  Maaned,  og  vi  har  modtaget 
mange  gode  Raad  og  Tanker  med  Hensyn  til  det,  som  vilde 
være  os  til  stor  Nytte  og  Gavn,  om  vi  blot  vilde  prøve  paa 
at  praktisere  dem  i  vort  daglige  Liv. 

Naar  jeg  nu  i  Aften  er  blevet  bedt  om  at  sige  nogle  faa 
Ord  angaaende  Valgsproget,  vil  jeg  prøve  paa  at  fremha^ve 
nogle  faa  Tanker,  som  jeg  tror,  det  er  nødvendigt  for  os  at 
skænke  lidt  Opmærksomhed,  hvis  vi  virkelig  ønsker  at  leve 
op  til  vort  Valgsprog. 

Dér  er  et  gammelt  dansk  Ordsprog,  som  siger:  »Slet  Sel- 
skab fordærver  gode  Sæder.«  Der  er  faa  Ord,  der  er  mere 
sande  end  disse.  Hvis  vi  vilde  se  os  rundt  omkring  i  Ver- 
den, vilde  vi  næppe  finde  et  eneste  Menneske,  som  ikke  til 
en  vis  Grad  bliver  paavirket  af  de  Mennesker,  de  til  Stadig- 
hed omgaas  med;  men  det  er  dog  den  unges  Sind,  der  lider 
mest  derved,  thi  det  er  endnu  vaklende  og  ubestemt  og 
modtageligt  for  alle  Slags  Indtryk  udefra. 

Men  førend  vi  overvejer  de  daarlige  Følger  af  slet  Sel- 
skab, lad  os  da  undersøge  det  førnævnte  Ordsprogs  virke- 
lige Mening. 

Naar  man  taler  om  godt  Selskab,  menes  der  i  Følge  man- 
ges Begreber  rige  og  ansete  Folk  uden  Hensyn  til  deres 
Moral,  og  de,  der  færdes  med  saadanne,  siges  at  færdes  i 
godt  Selskab,  endskønt  disse  Mennesker  maaske  overtræder 
mange  af  de  største  Bud.  —  Jeg  kunde  i  Aften  lide  at  ud- 
lede en  lidt  anden  Mening  af  denne  Udtalelse,  saa  at  Ond- 
skab og  slet  Selskab  betragtes  i  samme  afskyelige  Lys, 
enten  det  bliver  praktiseret  af  rige  eller  fattige. 

Vi  kunde  maaske  inddele:  Slet  Selskab  i  følgende  tre 
Hovedgrupper. 

1.  I  denne  Klasse  kunde  vi  indbefatte  alle  de,  som  ønsker 
at  fordærve  og  tilintetgøre  Bibelens  Lærdomme  og  driver 
Spot  med  al  Gudsdyrkelse. 

2.  Denne  Klasse  indbefatter  alle  dem,  som  ønsker  at 
fordærve  den  unges  Ærlighed  og  Loyalitet.  Til  disse  kan 
særligt  henregnes  alle  Spillere  og  Bedragere. 

3.  I  denne  Gruppe  kan  de  indbefattes,  som  sikkert  er 
mest  farlige  for  Ungdommen,  nemlig  den  Slags  Mennesker, 

der  ikke  tænker  paa  andet  end  at  tilfredsstille  deres  Li- 
denskaber og  Sysler  paa  alle  Slags  daarlige  Maader. 

Foruden  disse  tre  Grupper  Mennesker,  som  vi  benævner 
som:  Slet  Selskab.  Tankeløse,  intetsigende  Karakterer,  som 
ikke  har  noget  Ønske  om  at  gøre  Fremskridt  her  i  Livet; 
men  som  bortøder  deres  Tid  med  alle  Slags  ligegyldige 
Ting,  og  hvis  højeste  Pris  synes  at  være:  At  de  ikke  er 
lastefulde.  Faren,  der  ligger  i  at  omgaas  med  slet  Selskab, 
opstaar  paa  Grund  af  vor  Tilbøjelighed  til  at  efterligne 
andres  Vaner  og  Manerer.  Vi  ser  allerede  i  den  tidligste 
Barndom,  hvorledes  Vaner  og  Manerer  smitter.  Det  gan- 
ske lille  Barn  viser  os  i  dets  simple  Forsøg  paa  at  tale 
tydeligt,  iblandt  hvilke  Mennesker,  det  er  blevet  opdraget, 
man  øjner  i  dets  Tale  enten  Spiren  til  en  civiliseret  Opfør- 
sel eller  de  første  vilde  Skud  af  Raahed  og  forsømt  Dan- 
nelse. Idet  det  nu  vokser  op,  bliver  dets  Opførsel  og  Ma- 
nerer, ligesom  de  Menneskers,  som  det  til  daglig  er  kom- 
met i  Berøring  med. 

Det  er  ikke  alene  Barnet,  der  bliver  paavirket  af  de  Men- 
neskers Opførsel,  som  det  omgaas  med,  men  ogsaa  den 
voksne.  Vi  kan  maaske  en  eller  to  Gange  nægte  at  gøre  en 
daarlig  Handling,  som  en  Ven  eller  Kammerat  opmuntrer 
os  til  at  gøre;  men  hvis  vi  stadigt  bliver  fristet,  vil  vi  til 
sidst  give  efter.  Najste  Gang  vil  det  saa  ikke  blot  være  let- 
tere for  os  at  gøre  den  samme  slette  Ting,  men  endogsaa 
Ting,  der  er  værre. 

Modsat  findes  der  intet,  der  er  mere  gavnligt  for  en  Per- 
son end  at  omgaas  godt  Selskab.  Der  findes  talrige  Eks- 
empler paa,  hvorledes  en  karakterfast,  god  Ven  har  været 
i  Stand  til  at  hjælpe  sine  mere  vaklende  Kammerater  til  at 
blive  lige  saa  udholdende  og  i  Besiddelse  af  de  samme  gode 
Egenskaber  som  ham  selv. 

Det  er  derfor  af  uhyre  Vigtighed,  at  vi  altid  forstaar  at 
vælge  .os  det  rette  Selskab. 


Ouds  Rige. 

Raadet  ved  Adam- ondi- Ahman.     — — - 

Daniel  saa  i  et  Syn  Nationernes  profetiske  Historie  fra 
hans  Tid  og  indtil  Verdens  Ende.  Han  saa  de  ti,  Konge- 
riger, som  skulde  opstaa  af  det  romerske  Kejserrige  og 
senere  et  andet  Kongerige,  beskrevet  som  et  lille  Horn  med 
»Øjne  ligesom  en  Mands  Øjne  og  en  Mund,  der  udtalte 
store  Ting«,  i  Bespottelsen  imod  den  allerhøjeste.  Bagefter 
saa  Daniel  den  Tid,  da  Herren  blev  givet  Magt  over  de  hel- 

lige  og  kom  for  at  dømme  Verden.  Om  denne  vigtige  Be- 
givenhed er  der  blevet  skrevet  følgende: 

Jeg  blev  ved  at  se,  indtil  Stole  blev  sat  frem,  og  den 
gamle  af  Dage  satte  sig;  hans  Klæder  var  hvide  som  Sne, 
og  Haaret  paa  hans  Hoved  som  ren  Uld,  hans  Stol  var 
Ildsluer,  Hjulene  derpaa  brændende  Ild.  En  Strøm  af  Ild 
brød  frem  og  gik  ud  fra  ham;  tusinde  Gange  tusinde  tjente 
ham,  og  ti  Tusinde  Gange  ti  Tusinde  stod  foran  ham,  Ret- 
ten blev  sat,  og  Bøgerne  opladte.  Da  saa  jeg  til,  fordi  man 
havde  hørt  de  store  Ord,  som  Hornet  havde  talt;  jeg  saa; 
indtil  Dyret  blev  ihjelslaaet  og  dets  Legeme  lagt  øde  og 
givet  hen  til  at  opbrændes  i  Ilden.  Og  hvad  de  øvrige  Dyr 
angaar,  var  deres  Magt  forbi,  og  dem  havde  det  været 
givet,  hvor  længe  de  skulde  leve  til  Tid  og  Stund.  Jeg  ved- 
blev at  se  Synerne  om  Natten  og  se,  med  Himmelens  Skyer 
kom  der  en  som  en  Menneskenes  Søn,  og  han  kom  lige 
hen  til  den  gamle  af  Dage  og  blev  ført  frem  for  ham. 
Og  ham  blev  givet  Magt  og  Ære  og  Rige,  og  alle  Folk, 
Stammer  og  Tungemaal  skulde  tjene  ham;  hans  Herre- 
dømme, som  ikke  forgaar,  og  hans  Rige  er  ukrænkeligt... 
Men  den  Højestes  hellige  skulde  modtage  Riget  og  besidde 
det  evindeligt,  ja,  indtil  Evighedernes  Evighed.  Da  vilde 
jeg  gerne  have  Vished  angaaende  det  fjerde  Dyr,  som  var 
anderledes  end  alle'  de  andre,  meget  forfærdeligt,  havde 
Jernhænder  og  Kobbérkløer,  aad,  knuste  og  nedtraadte 
det  overblevne  med  sine  Fødder,  og  angaaende  de  ti  Horn, 
som  var  paa  dets  Hovede  samt  det  andet,  som  skød  op,  og 
for  hvilket  tre  faldt;  og  dette  var  det  Horn,  som  havde 
Øjne  og  en  Mund,  der  talte  store  Ting,  og  hvis  Udseende 
var  større  end  de  andres  ved  Siden  af  det.  Jeg  havde  set, 
at  samme  Horn  førte  Krig  mod  de  hellige  og  fik  Overhaand 
over  dem,  indtil  den  gamle  af  Dage  kom,  og  Retten  blev 
tilkendt  den  Højestes  hellige,  og  Tiden  kom,  da  de  hellige 
tog  Riget  i  Besiddelse. 

Med  den  Forklaring,  som  er  kommet  til  Kirken  igen- 
nem Aabenbaring,  er  dette  Syn  klart  for  os.  Foruden  denne 
Kundskab  vilde  vi  ligesom  Resten  af  Verden  staa  fuld- 
stændigt uvidende  overfor  denne  vidunderlige  og  vigtige 
Profeti.  Vi  har  faaet  Oplysning  om,  at  det  Sted,  hvor  den 
gamle  af  Dage  skal  sidde,  er  Adam-ondi-Ahman  i  Mis- 
souri. Paa  dette  Sted  boede  Adam,  efter  at  han  var  blevet 
uddrevet  af  Edens  Have.  Her  kaldte  han  tre  Aar  førend 
sin  Død  sine  Efterkommere  sammen,  de  af  dem,  som  var 
retfærdige,  og  velsignede  dem. 

»Og  Herren  viste  sig  for  dem,  og  de  stod  op  og  velsig- 
nede Adam  og  kaldte  ham  Mikael,  Fyrsten,  Ærkeengelen. 
Atter,  i  Opfyldelsen   af  denne  Begivenhed  i  Daniels   Syn, 

Adam  —  den  gamle  af  Dage  —  skal  komme  for  at  besøge 
sit  Folk  paa  et  Tidspunkt,  4a  Dommen  skal  hvile  og  Kri- 
stus skal  komme  og  modtage  Herredømme,  Herlighed  og 
et  Kongerige,  som  ikke  skal  forsvinde  og  »alle  Folkeslag, 
Nationer  og  Sprog  skal  tjene  ham«. 

Hvorfor  vil  den  gamle  af  Dage,  som  er  Mikael,  Ærke- 
engelen, eller  Adam  den  ældste  af  alle,  komme  for  at  be- 
søge sit  Folk?  Hvem  er  de  Folk,  som  saaledes  vil  blive 
Indret  ved  dette  Besøg?  Ydermere,  hvorfor  vil  Guds  Søn 
komme  paa  dette  Tidspunkt  til  Adam  for  at  modtage  et 
Kongerige  og  holde  Dom?  Disse  er  alle  meget  træffende 
Spørgsmaal,  som  ikke  kunde  være  blevet  rigtigt  besvaret, 
havde  Herren  ikke  aabenbaret  Svarene  til  Profeten  Joseph 
Smith.  Den  Forklaring,  der  kommer  fra  ham  ved  Åabeijir 
baring,  er  som  følger: 

»Daniel  taler  i  sit  syvende  Kapitel  om  den  gamle  af 
Dage;  han  mener  den  ældste  Mand,  vor  Fader  Adam,  Mi- 
kael; han  vil  kalde  sine  Børn  sammen  og  holde  et  Raad 
med  dem  for  at  forberede  dem  til  Menneskesønnens  Kom- 
me. Han  (Adam)  er  den  menneskelig  Families  Fader  og 
præsiderer  over  alle  Menneskers  Aander  og  alle,  som  har 
haft  Nøglerne  maa  staa  frem  for  ham  i  det  store  Raad. 
Dette  maa  finde  Sted,  førend  nogle,  af  os  forlader  denne 
Tilstand.  Menneskesønnen  staar  foran  ham  (Adam)  og  der 
gives  ham  Herlighed  og  Herredømme.  Adam  overgiver  sin 
Forvaltningsstilling  til  Kristus,  den  som  blev  overgivet  til 
ham  som  indehaver  Universets  Nøgler,  men  beholder  sin 
Rang  som  Hovedet  for  den  menneskelige  Familie.  —  (Hist. 
of  the  Church  3:  386—7.« 

Denne  Indsamling  af  Adams  Børn,  hvor  Tusinder  og 
Titusinder  er  forsamlet  vil  blive  en  af  de  største  Begiven- 
heder, som  denne  oprørte  Jord  nogensinde  har  set.  Ved 
denne  Konference  eller  ved  dette  Raad  vil  alle  de,  som 
har  holdt  Nøglerne  til  en  Husholdning  afgive  en  Rapport 
om  deres  Forvaltning.  Adam  vil  gøre  ligevis,  og  derpaa  yil 
han  overgive  al  Myndigheden  til  Kristus.  Saa  vil  Adam  be- 
skikkes til  sit  Kald  som  sine  Efterkommeres  Fyrste  og 
vil  blive  officielt  indsat  og  kronet  til  dette  Kald  for  evigt. 
Derpaa  vil  Kristus  blive  modtaget  som  Kongernes  Konge 
og  Herrernes  Herre.  Vi  ved  ikke,  hvor  lang  Tid  dette  Raad 
vil  være  samlet,  eller  hvor  mange  Møder,  der  vil  blive  af- 
holdt i  dette  store  Raad.  Det  er  tilstrækkeligt  at  vide,  at 
det  er  en  Forsamling  af  Guds  Præstedømme  fra  Jordens 
Begyndelse,  i  hvilken  der  vil  blive  afgivet  Rapporter,  og 
alle,  der  er  blevet  givet  Husholdninger  (Talenter)  vil  be- 
kendtgøre deres  Nøgler  og  Administration  og  afgive  Rap- 
porter om   deres   Forvaltning  \   Følge   Lignelsen.   Der  vil 

blive  givet  dem  Dom,  for  dette  er  en  Forsamling  af  ret- 
færdige, de  som  har  holdt,  og  som  holder  Nøglerne  af 
Myndighed  i  Guds  Rige  paa  denne  Jord.  Det  skal  ikke  være 
de  ondes  Dom.  Naar  alle  Ting  er  beredte,  og  hver  Nøgle 
og  Fuldmagt  sat  i  Orden  med  en  hel  og  fuldkommen  Rap- 
port om  hver  Mands  Forvaltning,  saa  vil  Kristus  modtage 
disse  Rapporter  og  blive  indsat  som  retfærdig  Hersker 
over  Jorden.  Ved  dette  store  Raad  vil  han  indlage  sin 
Plads  ved  Tusinders  forenede  Stemmer,  som  er  forsamlet 
der  i  Egenskaben  af  det  Præstedømme  de  indehaver.  Dette 
vil  gaa  foran  de  ondes  store  Ødelæggelsesdag  og  være  For- 
beredelsen til  Tusindaarsriget. 

Jorden  skal  renses. 

Efter  dette  store  Raad  skal  der  ske  store  Forandringer 
paa  Jorden.  I  Fornyelsen,  der  er  blevet  talt  om  af  alle  de 
hellige  Profeter  siden  Verdens  Regyndelse,  skal  Jorden 
blive  fornyet  og  renset  for  al  Uretfærdighed.  Esajas  for- 
udsaa  dette  og  sagde,  at  der  skulde  en  ny  Himmel  og  en 
ny  Jord,  og  den  første  skal  ikke  blive  husket,  heller  ikke 
komme  i  nogles  Sind.  Paa  din  Dag  vil  al  Fjendskab  og 
ondt  ophøre  og  Nationerne  skal  blive  opslugt  som  en  Del 
af  Jesu  Kristi  Kongerige,  efter  at  de  er  blevet  renset  fra 
deres  onde  Indvaanere,  som  der  er  blevet  forkyndt  i  de 
hellige  Skrifter.  I  Pagtens  Bog  gives  der  os  en  yderligere 
Kundskab  angaaende  denne  vidunderlige  forandrede  Stil- 
ling. Herren  har  sagt. 

De  skulde  forberede  sig  paa  den  kommende  Aabenba- 
relse,  da  det  Slør,  der  bedækker  mit  Tempel  i  mit  Taber- 
nakel og  som  skjuler  Jorden,  skal  borttages,  og  alt  Kød 
tilsammen  skal  se  mig.  Og  alt,  hvad  der  er  forkrænkeligt, 
som  findes  paa  den  ganske  Jord,  baade  af  Menneskene  og 
af  Dyrene  paa  Marken  og  af  Himlens  Fugle  og  af  Fiskene 
i  Havet,  skal  fortæres.  Og  ligeledes  skulde  Elementerne 
smeltes  ved  stor  Hede,  og  alle  Ting  skulde  vorde  nye,  at 
min  Kundskab  og  Herlighed  maa  bo  paa  hele  Jorden.  Og 
paa  den  Dag  skal  Fjendskab  blandt  Menneskene  og  Fjend- 
skab blandt  Dyrene,  ja  Fjendskab  blandt  alt  Kød  ophøre 
for  mit  Aasyn  og  paa  den  Dag  skal  enhver  faa,  hvad  som 
helst  han  beder  om.  Og  paa  den  Dag  skal  Satan  ikke  have 
Magt  til  at  friste  noget  Menneske.  Og  der  skal  ingen  Sorg 
være,  thi  der  er  ingen  Død.  Paa  den  Dag  skal  et  Barn  ikke 
dø,  førend  det  bliver  gammel,  og  dets  Levetid  bliver  som 
et  Træs  Alder.  Og  naar  han  dør,  skal  han  ikke  hensove 
(det  vil  sige  i  Jorden),  men  blive  forandret  i  et  Øjeblik 
og  drages  op  fra  Jorden,  og  hans  Hvile  skal  være  herlig.« 
(Pagtens  Bog  101:  23—31.) 

Ondskab  skal  ikke  bestaa. 

Dagen  og  Timen  paa  hans  Komme  kender  intet  Menne- 
ske, ej  heller  Englene  i  Himlen,  men  han  vil  komme,  naar 
Majoriteten  af  Menneskeheden  er  mindst  forberedte,  og 
naar  de  fornægter  hans  Magt  sigende,  at  han  forhaler  sit 
Komme.  Det  vil  være  en  Tidsperiode,  der  i  alle  Henseender 
vil  være  meget  lig  den  i  Noahs  Dage,  da  den  store  Flod 
kom  over  Jorden.  Der  er  blevet  os  fortalt,  at  det  vil  blive 
paa  en  Dag,  da  Kundskab  bliver  forøget  (Daniel),  men 
ogsaa  paa  en  Dag,  da  Menneskene  stedse  vil  lære;  men 
aldrig  vilde  komme  til  Kundskab  om  Sandheden.«  (Pau- 
lus.) Da  Kristus  tog  Afsked  med  sine  Disciple  og  for  op 
til  Himlen,  stod  der  to  Mænd  i  hvide  Klæder,  som  sagde 
til  dem:  »I  galilæiske  Mænd,  hvorfor  staar  I  og  stirrer  op 
imod  Himlen?  Den  samme  Jesus,  som  er  optaget  fra  eder 
til  Himlen,  skal  komme  igen  paa  samme  Maade,  som  I 
har  set  ham  fare  til  Himmelen.«  Johannes  havde  faaet  den 
Oplysning,  at  naar  Kristus  igen  skulde  komme  tilbage, 
vilde  det  være  for  at  regere  paa  Jorden  i  tusinde  Aar. 
Dette  er  Bibelens  Lærdom.  Til  Joseph  Smith  har  Herren 
sagt: 

»For  jeg  vil  aabenbare  mig  fra  Himlen  med  Kraft  og 
megen  Herlighed,  med  alle  Hærskarerne  deraf  og  bo  i  Ret- 
færdighed med  Menneskene  paa  Jorden  i  et  Tusinde  Aar, 
og  de  onde  skal  ikke  bestaa  ...  Og  atter,  sandelig,  sandelig 
siger  jeg  til  eder,  at  naar  de  tusinde  Aar  er  til  Ende,  og 
Menneskene  igen  begynder  at  fornægte  deres  Gud,  saa  vil 
jeg  spare  Jorden  kun  for  en  lille  Tid.« 

(Fortsættes) 


Fra  Missionsmarken. 


AALBORG:  Dansk  Missionærforening  afholdt  en  vellykket  Af- 
skedsfest i  Aalborg  den  30.  Juli  for  Ældste  Elmer  Mørch,  som 
er  blevet  kaldet  til  at  udføre  en  Mission  i  Danmark.  Missions- 
ræsident  Alma  L.  Petersen  og  Hustru  overværede  den  vellyk- 
kede Festlighed,  som  var  vel  besøgt.  Festens  store  Højtidelig- 
hed var  det  Øjeblik,  da  Præsident  Petersen  velsignede  og  be- 
skikkede Broder  Mørch  til  det  ansvarsfulde  Kald.  Vi  ønsker, 
at  vor  nye  Missionær  maa  have  Held  og  Lykke  i  sit  Arbejde  for 
Herrens  Sag. 

ESBJERG:  Esbjerg  Ungdomsforening  afholdt  Onsdag  den  14. 
Juli   en  Udflugt;   de  unge  benyttede   deres   Cykler,   medens   de 

ældre  transporteredes  i  Bil.  Bestemmelsesstedet  var  en  gammel 
Herregaard,  der  hedder  »Endrupholm«,  og  som  ligger  21  km 
fra  Esbjerg.  Vejret  var  godt  og  Omgivelserne  smukke,  saa  Hu- 
møret var  straalende.  Efter  Leg  og  Sejlture  paa  Aaen  samledes 
de  tilstedeværende  paa  en  lille  Plads,  hvor  der  blev  tændt  et 
stort  Baal.  Da  alle  havde  lejret  sig  om  Baalet,  blev  der  serveret 
varme  Pølser  og  Bundstykker,  som  en  ældre  Søster  havde  skæn- 
ket. Elere  havde  Ordet,  og  selve  Baaltalen  blev  holdt  af  Murer- 
mester Petersen.  Efter  endt  Spisning  tog  Kordirigenten  Takt- 
stokken, og  der  blev  afsunget  flere  af  Kirkens  smukke  Sange. 
Alt  i  alt  en  interessant  og  vellykket  Tur. 

SILKEBOBG:  Missionærforeningens  Bepræsentant  i  Silkeborg, 
Br.  Orvill  Thomsen,  havde  til  Onsdag  den  14.  Juli  arrangeret 
en  Fest  til  Fordel  for  Missionærfondet.  Festen,  der  aabnedes 
paa  sædvanlig  Vis  med  Salme  og  Bøn,  blev  i  et  og  alt  særdeles 
vellykket.  Br.  Will.  Ørum  Pedersen,  der  var  kommet  tilstede, 
gav  en  Forklaring  over  den  danske  Missionærforenings  Formaal. 
Efter  en  Oplæsning  og  en  lille  religiøs  Sketch  solgtes  der  Kage 
og  Saftvand,  samt  holdtes  Auktion  over  Madpakker,  som  Da- 
merne havde  medbragt.  Det  viste  sig  her,  at  det  ikke  var  Ind- 
holdet af  Pakkerne,  som  blev  bedst  betalt,  men  derimod  Ind- 
pakningen, da  en  almindelig  indpakket  Madpakke  solgtes  for, 
fra  30  Øre  og  til  1  Kr.,  løb  de  mere  fikst  indpakkede  helt  op 
til  2  Kr.  I  Aftenens  Løb  opførtes  endnu  en  Sketch  og  en  lille 
Bevy  samt  anden  Underholdning.  At  de  tilstedeværende  var  til- 
fredse ses  bedst  deraf,  at  en  fremmed  Dame,  som  var  tilstede 
kom  og  skænkede  5  Kr.  til  Kassen.  Festen,  der  sluttede  Kl.  Tl\ 
med  Salme  og  Bøn,  indbragte  den  pæne  Sum  af  25  Kr.  +  5  Kr. 
i  Gave.  Tilstede  var  35,  Børnene  iberegnet.  E.  T. 

